Buah (manuk)

Buah; Manuk Buah; basa Indonésia Kekep babi (basa Latin : Artamus leucorhynhus) nyaéta spesies manuk nu asalna tina kulawarga Artamidae, genus Artamus. Kagolongkeun kana manuk nu sok ngakan gegeremet (serangga) kayaning simeut, kukupu, légé, jeung sajabana. Kabiasan hirupna aya di sabudeureun sawah, kebon, tegal, sisi leuweung jeung huma.

Ciri mandiri
Pangawakan kawilang leutik, panjang tina buntut nepi ka pamatukna kurang leuwih 18 cm, kelir buluna hawuk jeung bodas. Bulu dina hulu, gado, tonggong jeung buntut, kelirna semu hawuk, ari bulu palebah tungir sarta harigu kelirna bodas. Cékérna ogé hawuk, sok katempo eunteup sarta cindeten dina tanggal nu garing, kabel nu ngagateng, tihang lisrik, jeung sajabana.

Pamatukna gedé mibanda kelir semu bulao, tungtung buntutna masagi, mun pareng keur hiber jang-jangna katempo segitilu. Ngendog dina bulan April nepi ka Agustus, Kelir endogna gading (cream), totol-totol ku kelir kopi, sakali ngendog bijil 2-3 endog.

Sayangna diperenahkeun dina cagak tangkal sakapeung ogé kapanggih nyayang dina tihang listrik atawa telepon, nu dijeun tina régang gararing, jukut, akar-akar laleutik, sarta naon baé nu bisa dipaké.

 Galeri 

Kategori:Manuk Indonésia
Kategori:Manuk Asia Tenggara
Kategori:Aves
Kategori:Sato Asia
Kategori:Sato Indonésia
Kategori:Sasatoan Sunda
Kategori:Taratas sasatoan

Dicutat tina